Document ID: 32003R1686

Uredba komisije (ES) št. 1686/2003
z dne 25. septembra 2003
o spremembi prilog k Uredbi Sveta (ES) št. 2501/2001 o uporabi sheme splošnih tarifnih preferencialov v obdobju od 1. januarja 2002 do 31. decembra 2004
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2501/2001 z dne 10. decembra 2001 o uporabi sheme splošnih tarifnih preferencialov v obdobju od 1. januarja 2002 do 31. decembra 2004 [1], kakor je bila nazadnje spremenjena z Uredbo (ES) št. 814/2003 [2], in zlasti člena 35 Uredbe,
ob upoštevanju naslednjega:
(1) Člen 35 Uredbe (ES) št. 2501/2001 določa postopek posodobitve prilog k uredbi, da bi tako upoštevali spremembe kombinirane nomenklature ali spremembe mednarodnega statusa ali uvrstitve držav ali ozemelj.
(2) Uredba Komisije (ES) št. 1779/2002 z dne 4. oktobra 2002 o nomenklaturi držav in ozemelj za statistiko zunanje trgovine Skupnosti in statistiko trgovine med državami članicami [3] vključuje podatke, ki vplivajo na seznam v Prilogi I k Uredbi (ES) št. 2501/2001. Uredba Komisije (ES) 1832/2002 z dne 1. avgusta 2002 o spremembi Priloge I k Uredbi Sveta (EGS) št. 2658/87 o tarifi in statistični nomenklaturi ter o skupni carinski tarifi [4] vključuje podatke, ki vplivajo na seznam v Prilogi IV k Uredbi (ES) št. 2501/2001. Ti uredbi sta začeli veljati 1. januarja 2003.
(3) Seznama v prilogah I in IV k Uredbi (ES) št. 2501/2001 je treba skladno s tem spremeniti z veljavnostjo od 1. januarja 2003.
(4) Ukrepi, predvideni v tej uredbi, so v skladu z mnenjem Odbora za splošne preferenciale -
SPREJELA NASLEDNJO UREDBO:
Člen 1
Prilogi I in IV k Uredbi (ES) št. 2501/2001 se spremenita v skladu s Prilogo k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Uporablja se od 1. januarja 2003.
Ta uredba je v celoti zavezujoča in se neposredno uporablja v vseh državah članicah.
V Bruslju, 25. septembra 2003

Labels: 3
5